Norske Bård Torstensen og Erlend Ottem fra Arendal reiste på slutten av 1980-tallet til Sverige for å arbeide på Rosegrove sykehus i Stockholm. Der traff de Zak Tell og Jocke Skog, som også arbeidet der. Nordmennene hadde begge spilt i rockebandet Theo, mens svenskene var opptatt av rapping og hiphop. Sammen startet de Clawfinger, og bandet var blant de første bandene til å slutte seg til rapcore. Bandet har ofte fokusert på politiske og anti-rasistiske budskap. Musikalsk er de kjent for å ha melodiøse, men samtidig brutale, sanger.